ญี่ปุ่นมองจีน
เป้าหมายโครงการรถไฟความเร็วสูงระยะทางราว 3,000 กม.จากเมืองคุนหมิง ทางภาคใต้ของจีน ผ่าลงมาถึงหลายประเทศเอเชียตะวันออกเฉียงใต้ ไล่ตั้งแต่ สปป.ลาว ระยะทาง 417 กม. ผ่านไทยระยะทาง 1,610 กม. เข้ามาเลเซียไปจนถึงสิงคโปร์ ดูเหมือนยังสำเร็จยากยิ่ง โดยเฉพาะภายหลังจากนายกรัฐมนตรีมหาเธร์ โมฮัมหมัด ผู้นำมาเลเซีย ชนะเลือกตั้งเมื่อช่วงเดือน พ.ค.ปีที่แล้ว ตัดสินใจ หยุดชั่วคราว โครงการสร้างทางรถไฟความเร็วสูงเลียบชายฝั่งภาคตะวันออกเชื่อมภาคใต้ของไทย ระยะทาง 688 กม. กับโครงการสร้างทางรถไฟเชื่อมมาเลเซียกับสิงคโปร์ระยะทาง 350 กม.,มุมมองสื่อญี่ปุ่น นิคเคอิ วิเคราะห์สภาพการณ์ที่เกิดขึ้นส่วนหนึ่งเพราะความหวั่นวิตกสภาพหนี้สินและปัญหาด้านความมั่นคงในภูมิภาคกระทบถึงโครงการรถไฟความเร็วสูงสายนี้อย่างไม่อาจหลีกเลี่ยง,โครงการรถไฟความเร็วสูงเฉพาะส่วนของไทยก่อนหน้านี้หลายสิบปีมีการเจรจากันยาวนานกับรัฐบาลญี่ปุ่นหมายมั่นปั้นมือสร้างรถไฟความเร็วสูงในรูปแบบ ชินคันเซ็น หวังยกระดับความสัมพันธ์ระหว่างสองประเทศแน่นแฟ้นยิ่งขึ้น แต่เงื่อนไขและข้อตกลงเรื่องนี้ไม่ผสานประโยชน์ลงตัว ทำให้จีนก้าวเข้ามาผลักดันเดินหน้าโครงการนี้แทน,เส้นทางรถไฟความเร็วสูงจากเมืองจีนไปถึงสิงคโปร์ถ้าสร้างแล้วเสร็จตามเป้าหมายจะถือเป็นเส้นทางยุทธศาสตร์สำคัญยิ่งของจีน เพราะสิ่งที่เกิดขึ้นจะส่งผลถึงความสัมพันธ์ด้านความมั่นคงระหว่างสิงคโปร์กับสหรัฐฯ เนื่องจากสิงคโปร์คือ ประตูสู่ช่องแคบมะละกา ทั้งคือจุดเชื่อมต่อสำคัญระหว่างภูมิภาคแหล่งน้ำมันตะวันออกกลางกับภูมิภาคเอเชียตะวันออก,นอกจากนั้น โครงการทะลุทะลวงทางบกของจีนจากภาคใต้ลงมาสู่พื้นที่เอเชียตะวันออกเฉียงใต้หลายประเทศจะช่วยผสานผลประโยชน์ของจีนควบคุมพื้นที่แถบทะเลจีนใต้ได้ง่ายและครอบคลุมยิ่งขึ้น,ความมุ่งหวังของจีนตามนโยบาย เส้นทางสายไหมยุคใหม่ ต้องการขยายเส้นทางเศรษฐกิจการค้าทั้งทางบกและทางทะเล จีนพยายามขยายเส้นทางทางบกมุ่งสู่ภาคตะวันตก เพื่อขยายลู่ทางการค้าไปสู่ภูมิภาคเอเชียกลางทะลุทะลวงไปถึงยุโรป ขณะเดียวกัน จีนก็ไม่อาจพึ่งพาเส้นทางการค้าทางทะเลด้านทะเลจีนใต้เป็นเส้นทางหลักเพียงทางเดียว,ดังนั้น ชาติภูมิภาคอาเซียนต้องปรับสมดุลอิทธิพลของชาติมหาอำนาจที่เข้ามาในภูมิภาคนี้อย่างรอบคอบรัดกุม,อานุภาพ เงินกระแชง
เป้าหมายโครงการรถไฟความเร็วสูงระยะทางราว 3,000 กม.จากเมืองคุนหมิง ทางภาคใต้ของจีน ผ่าลงมาถึงหลายประเทศเอเชียตะวันออกเฉียงใต้
รถไฟความเร็วสูง,นิคเคอิ,หนี้สิน,หน้าต่างโลก,อานุภาพ เงินกระแชง